|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o izmjenama i dopunama Odluke o naknadama predsjedniku, potpredsjednicima i članovima Županijske skupštine****Koprivničko-križevačke županije i njezinih radnih tijela** |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****1. siječnja 2021.** | **Završetak savjetovanja** **30. siječnja 2021.** |

RAZLOG DONOŠENJA

|  |
| --- |
| Člankom 31. stavkom 2. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260)., [60/01](http://www.zakon.hr/cms.htm?id=261)., [129/05](http://www.zakon.hr/cms.htm?id=262)., [109/07](http://www.zakon.hr/cms.htm?id=263)., [125/08](http://www.zakon.hr/cms.htm?id=264)., [36/09](http://www.zakon.hr/cms.htm?id=265)., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268). i [19/13](http://www.zakon.hr/cms.htm?id=285).- pročišćeni tekst 123/17., 98/19. i 144/20.) utvrđeno je pravo člana predstavničkog tijela na naknadu u skladu s posebnom odlukom samog predstavničkog tijela.Razlog pristupanja izradi izmjena i dopuna Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela („Službeni glasnik Koprivničko-križevačke županije“, broj 11/14., 2/19. i 9/20.) (daljnjem tekstu: Odluka) sadržan je u članku 32. Zakona o izmjenama i dopunama Zakona o lokalnoj i područnoj (regionalnoj) samoupravi („Narodne novine“, broj 144/20.) (u daljnjem tekstu: Zakon o izmjenama i dopunama), prema kojem je županijama propisana obveza usklađivanja općih akata s odredbama tog Zakona u roku od 60 dana od dana njegovog stupanja na snagu. Donošenjem Zakona o izmjenama i dopunama propisano je ograničenje visine naknade članovima, predsjedniku te potpredsjednicima za rad u predstavničkom tijelu i radnim tijelima predstavničkog tijela. Svrha donesene zakonske izmjene je osiguranje ujednačavanja, u svim jedinicama lokalne i područne (regionalne) samouprave, prilikom određivanja naknade članovima, predsjedniku i potpredsjednicima predstavničkih tijela, odnosno utvrđena je gornja granica dopuštenih iznosa naknada koje svojom odlukom propisuju predstavnička tijela jedinica.Sukladno zakonskim odredbama, ukupna godišnja neto naknada za rad predsjednika Županijske skupštine Koprivničko-križevačke županije ne može se utvrditi u iznosu većem od 21.000,00 kuna, dok se za potpredsjednike Županijske skupštine ukupna godišnja neto naknada za rad ne može utvrditi u iznosu većem od 18.200,00 kuna.Naknada obuhvaća naknadu za rad u predstavničkom tijelu i radnim tijelima predstavničkog tijela.Vezano na opisana zakonska ograničenja visine naknade, predmetnim nacrtom prijedloga Odluke predlaže se smanjenje visine naknade za predsjednika i potpredsjednike Županijske skupštine Koprivničko-križevačke županije sukladno zakonskim okvirima.Nadalje obzirom na utvrđeni prijedlog gornje granice dopuštene zakonske naknade za rad predsjedniku i potpredsjednicima, istima se predlaže ukidanje naknade za rad u radnim tijelima Županijske skupštine.Stupanje na snagu Odluke vezano je uz stupanje na snagu odluke o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinske načelnike, gradonačelnike i župane, a sve sukladno zakonskim propisima. |

Pozivamo predstavnike javnosti da najkasnije do 30. siječnja 2021. godine dostave svoje komentare na Nacrt Odluke o izmjenama i dopunama Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela putem OBRASCA za savjetovanja na e-mail: helena.matica @kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o izmjenama i dopunama Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela.

KLASA: 011-04/20-01/18

URBROJ: 2137/1-02/03-20-1

Koprivnica, 31. prosinca 2020.